Molaomotheo o o mo go Bagalatia 6:7 o o malebana le go akanya ka tsela e e phoso, o a dira: “Lo se ka lwa tsietsega . . . Le fa e le eng se motho a se jalang, o tla roba sone seno gape.” Fa mmu o tlogelwa fela o sa lemiwa, go motlhofo gore mefero e tlhoge mo go one. Ka tsela e e tshwanang, le rona fa re sa godise bokgoni jwa rona jwa go akanya, dikakanyo tse di phoso di ka tlhoga mo megopolong ya rona. Ka sekai, re ka nna ra akanya jaana, ‘Gone letsatsi la ga Jehofa le a tla—mme e seng jaanong.’ Go akanya ka tsela e e ntseng jalo go ka dira gore re goge dinao mo ditirong tsa rona tse di direlwang puso ya Modimo. Go ise go ye kae, re ka simolola go tlhokomologa tlhagafalo e re neng re na le yone mo kobamelong. Mme letsatsi la ga Jehofa la re wela re sa lemoge.—2 Pet. 3:10.